  

Američka ambasada u Podgorici i Institut za strane jezike Univerziteta Crne Gore sa  zadovoljstvom pozivaju sve zainteresovane da se prijave za pohađanje kurseva američkog engleskog u Američkoj čitaonici na Cetinju.

Kursevi će biti organizovani u tri grupe po 15 kandidata:

1. dječji kursevi - djeca uzrasta 9 do 12 godina

            (dva puta sedmično po sat u poslijepodnevnim časovima)

2. kursevi za srednjoškolce uzrasta 15 do 18 godina koji imaju nivo znanja B.1 prema Zajedničkom jezičkom okviru Savjeta Evrope.[[1]](#footnote-1)

            (dva puta sedmično po sat i trideset minuta u poslijepodnevnim/večernjim časovima)

3. kursevi za odrasle polaznike koji savladavanjem engleskog jezika žele da poboljšaju svoju konkurentnost na tržištu rada - potreban nivo znanja B.1 prema Zajedničkom jezičkom okviru Savjeta Evrope .

Prednost imaju nezaposlena lica i lica u stanju socijalne potrebe ( djeca korisnika materijalnog obezbjeđenja). Lica koja nemaju pristup internetu mogu doći u Američku čitaonicu u Dečanskoj ulici da pošalju prijavu.

Mole se svi zainteresovani da prijavu sa obrazloženjem motivacije za pohađanje kursa (100 riječi) i kratku biografiju pošalju do 10. februara na sljedeću adresu: americanrr@cetinje.me kao i da dostave potvrdu sa Biroa rada ili Centra za socijalni rad u Američkoj čitaonici.

U slučaju velikog broja prijava komisija za izbor kandidata odabraće najbolje na osnovu dijagnostičkog testa znanja engleskog jezika.

Izabrani kandidati biće obaviješteni o odluci komisije najkasnije 20. februara 2014. godine.

1. Može da razumije glavne stavke jasnog standardnog jezika o poznatim pitanjima sa kojima se sreće u poslu, školi, u toku odmora itd. Može da se snađe u većini situacija koje se mogu desiti prilikom putovanja u krajeve gdje je taj jezik govorni. Može da proizvede jednostavan povezan tekst o temama koju su mu/joj poznate ili o svojim ličnim interesovanjima. Može da opiše iskustva i događaje, snove, nade i ambicije i kratko pruži razloge i objašnjenja za svoje mišljenja i planove. [↑](#footnote-ref-1)